gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8239, del 21-02-2018 (2018/1227)

Delegació de la recaptació executiva de tots els tributs i altres ingressos de dret públic de l'Ajuntament del Fondó de les Neus en Suma Gestió Tributària. Diputació d'Alacant.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   8239

Data del DOGV
:   21-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1227


Data del document
:   15-01-2018

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la recaptació executiva de tots els tributs i altres ingressos de dret públic de l'Ajuntament del Fondó de les Neus en Suma Gestió Tributària. Diputació d'Alacant. [2018/1227]  
En compliment del que disposa l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant decret del president de la Diputació Provincial, de data 15 de gener de 2018, de la delegació efectuada pel Ple de l'Ajuntament del Fondó de les Neus, en la sessió de data 22 de desembre de 2017, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de recaptació de tributs i preus públics dels municipis de la província, aprovat en la sessió del Ple provincial, de data 21 de desembre de 1989, (BOP 46, 24.02.1990 i DOGV 1261, 09.03.1990), en les matèries que a continuació s'assenyalen:  
  
Recaptació en període executiu dels deutes per liquidacions d'ingrés directe, així com les autoliquidacions de l'ajuntament següent:  
  
El Fondó de les Neus.  
- Tots els tributs i la resta d'ingressos de dret públic.  
  
La delegació realitzada en favor de la Diputació Provincial pel municipi del Fondó de les Neus entrarà en vigor el dia que es publique en el Butlletí Oficial de la Província d??Alacant i estarà vigent fins al dia 31 de desembre de 2019; quedarà tàcitament prorrogada, per períodes de cinc anys, si cap de les parts manifesta expressament la seua voluntat en contra i ho comunica a l'altra, amb una antelació no inferior a sis mesos a la seua finalització o a la de qualsevol dels períodes de pròrroga.  
  
Alacant, 15 de gener de 2018.- El president: César Sánchez Pérez. La secretària: Amparo Koninckx Frasquet.
Diari Oficial de la Generalitat Valenciana


Sumari del DOGV 8337, del 12-07-2018 (2018/6751)

CORRECCIÓ d'errades de la Resolució de 12 de juny de 2018, per la qual es dóna compliment a la interlocutòria de 21 de maig de 2018, de la peça de mesures cautelars número 4/000283/1566-V.L.R., de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8337

Data del DOGV
:   12-07-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/6751


Data del document
:   05-07-2018

Organisme emissor
:   Conselleria d'Educació, Investigació, Cultura i Esport

Tipus de document
:   Correcció d'errades

Correcció d'errades

 Descriptors 

:   * Conselleria d'Educació, Investigació, Cultura i Esport

CORRECCIÓ d'errades de la Resolució de 12 de juny de 2018, per la qual es dóna compliment a la interlocutòria de 21 de maig de 2018, de la peça de mesures cautelars número 4/000283/9606-L.M.D., de la Secció Quarta de la Sala Contenciosa Administrativa del Tribunal Superior de Justícia de la Comunitat Valenciana. [2018/6751]  
S'ha advertit una errada en la publicació de la resolució esmentada (DOGV 8322, 21.06.2018), que es corregeix a continuació:  
  
En el resolc primer,  
On diu:  
«La suspensió de l'execució de la Resolució de 19 de maig de 2017, de la Conselleria d'Educació, Investigació, Cultura i Esport, respecte del centre La Purísima, d'Alzira, codi 80806508, i per tant, considerar concertades 2 unitats de 1r curs de Batxillerat mentre dure el P.O. 4/000243/3595-HN»;  
  
Ha de dir:  
«La suspensió de l'execució de la Resolució de 19 de maig de 2017, de la Conselleria d'Educació, Investigació, Cultura i Esport, respecte del centre La Purísima, d'Alzira, codi 92426407, i per tant, considerar concertades 2 unitats de 1r curs de Batxillerat mentre dure el PO 4/000283/5187-H.Z.D.».  
  
València, 5 de juliol de 2018. El conseller d'Educació, Investigació, Cultura i Esport: Vicent Marzà Ibáñez.
Diari Oficial de la Generalitat Valenciana


Sumari del DOGV 8389, del 24-09-2018 (2018/8759)

RESOLUCIÓ de 20 de setembre de 2018, del Rectorat, per la qual es disposa la publicació del cessament de Joan Emili Oltra Vidal com a gerent d'aquesta institució.
------------------------------------------------------------------------------------------------------------------------------------------------------------------

### Dades del document

Número de DOGV
:   8389

Data del DOGV
:   24-09-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/8759


Data del document
:   20-09-2018

Organisme emissor
:   Universitat de València

Tipus de document
:   Resolució

RESOLUCIÓ de 20 de setembre de 2018, del Rectorat, per la qual es disposa la publicació del cessament de Joan Emili Oltra Vidal com a gerent d'aquesta institució. [2018/8759]  
Complits els tràmits legals establerts en l'article 4.j de la Llei 2/2003, de 28 de gener, de la Generalitat Valenciana, de consells socials, i l'article 23 de la Llei 6/2001, de 21 de desembre, d'universitats, modificada per la Llei orgànica 4/2007, de 12 d'abril, la rectora i el Consell Social de la Universitat de València, en la reunió celebrada el dia 20 de setembre de 2018 (ACSUV 366/2018), han decidit el cessament de Joan Emili Oltra Vidal com a gerent d'aquesta universitat.  
  
Per tant, atenent les competències que li confereix la Llei orgànica 6/2001, de 20 de desembre, d'universitats, modificada per la Llei orgànica 4/2007, de 12 d'abril, referides a l'organització administrativa i al funcionament ordinari de la institució, aquest Rectorat resol:  
  
Ordenar la publicació de l'acord de la rectora i del Consell Social, de cessament de Joan Emili Oltra Vidal com a gerent de la Universitat de València, agraint-li els serveis prestats.  
El present cessament tindrà efectes des de hui, 20 de setembre de 2018.  
  
València, 20 de setembre de 2018.- La rectora: M.ª Vicenta Mestre Escrivá.
Diari Oficial de la Generalitat Valenciana


Sumari del DOGV 8249, del 07-03-2018 (2018/2351)

Notificació de la sentència dictada en el procediment ordinari número 181/2017
------------------------------------------------------------------------------

### Dades del document

Número de DOGV
:   8249

Data del DOGV
:   07-03-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/2351


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 181/2017 [2018/2351]  
En el present procediment de judici ordinari 181/17 s'ha dictat la resolució que té com a encapçalament i sentència els següents:  
  
«Sentència número 226/17  
Gandia, 26 de setembre de 2017  
Dispositiva  
Estime substancialment la demanda interposada per Bankia, SA, contra Muhammad Aslam, i declare:  
1. El venciment anticipat del contracte de préstec subscrit entre les parts el dia 27 de febrer de 2006. Condemne el demandat a abonar a la part actora la quantitat de 74.402,34 euros més els interessos de demora pactats a comptar de la interpel·lació judicial, i a les costes del procediment.  
Manera d'impugnació: per mitjà d'un recurs d'apel·lació, de conformitat amb l'article 455 de la Llei d'enjudiciament civil. El recurs s'ha d'interposar en els vint dies següents a la notificació. S'ha d'acreditar la consignació en el compte del Jutjat d'un dipòsit de 50 euros.  
  
Aquesta és la sentència, que pronuncie, mane i firme.»  
Atés que es desconeix el domicili o residència actuals de la part demandada, per una diligència d'ordenació de data 18 de gener de 2018, com a lletrada de l'Administració de justícia, de conformitat amb el que disposen els articles 156.4 i 164 de la Llei 1/2000, d'enjudiciament civil, ordene publicar aquest edicte al tauler d'anuncis del Jutjat, per a portar a efecte la diligència de notificació de la sentència al demandat, Muhammad Aslam.  
  
Gandia, 18 de gener de 2018.- La lletrada de l'Administració de justícia: Silvia Lacueva Subirats.
Diari Oficial de la Generalitat Valenciana


Sumari del DOGV 8350, del 30-07-2018 (2018/6911)

Notificació de la sentència dictada en el procediment ordinari número 223/2018.
-------------------------------------------------------------------------------

### Dades del document

Número de DOGV
:   8350

Data del DOGV
:   30-07-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6911


Organisme emissor
:   Jutjat de Primera Instància Número 21 de València

Tipus de document
:   Edicte

Notificació de la sentència dictada en el procediment ordinari número 223/2018. [2018/6911]  
En el procediment judici verbal número 223/2018, seguit a instàncies de Gescat Vivendes en Comercialització, SLU, representada pel procurador Francisco Javier Barber París, contra ignorats ocupants de l'habitatge situat al carrer de Pedro de Luna, número 1, 3, 11, poblat de la Torre, s'ha dictat la sentència que té l'encapçalament i dispositiva, literalment, com segueix:  
  
«Sentència número 147/2018  
València, 29 de maig de 2018  
Dispositiva  
Estime la demanda interposada per Gescat Vivendes en Comercialització, SLU, representada pel procurador senyor Barber París contra ocupants ignorats de l'habitatge siti a València, carrer Pedro de Luna, número 1, tercer, porta 11, i condemne els ocupants ignorats a entregar a l'actor la possessió de l'habitatge, desallotjant-lo i deixant el referit immoble vacu, lliure i expedit, i a plena disposició, ocupació i utilització per part del demandant, i els obligue a abstindre's de molestar-lo en la seua quieta i pacifica possessió.  
Tot això amb imposició de costes processals a la part demandada.  
Notifiqueu aquesta resolució a les parts en la forma legalment assenyalada, poseu en el seu coneixement que, contra aquesta, es pot interposar un recurs d'apel·lació a resoldre per l'Audiència Provincial de València, el qual s'interposarà davant d'aquest jutjat en el termini de vint dies següents a la seua notificació.  
Porteu l'original al llibre de sentències i expediu un testimoniatge d'aquesta per a incorporar-lo a les actuacions.  
Aquesta és la meua sentència, que pronuncie, mane i firme, María Cristina López de Martín, magistrada jutgessa del Jutjat de Primera Instància número 21 de València.»  
  
I atés que el demandat, desconeguts ocupants de l'habitatge situat a València, carrer de Pedro de Luna, número 1, pis tercer, porta 11, en rebel·lia i parador desconegut, expedisc aquest edicte a fi que li valga de notificació en la forma oportuna.  
  
València 5 de juliol de 2018.- La lletrada de l'Administració de justícia: Míriam Muñoz Peiró.
Diari Oficial de la Generalitat Valenciana


Sumari del DOGV 8427, del 20-11-2018 (2018/10504)

Notificació de la sentència dictada en el judici verbal número 371/2016.
------------------------------------------------------------------------

### Dades del document

Número de DOGV
:   8427

Data del DOGV
:   20-11-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10910


Organisme emissor
:   Jutjat de Primera Instància i Instrucció Número 1 de Sueca

Tipus de document
:   Edicte

Notificació de la sentència dictada en el judici verbal número 371/2016. [2018/10048]  
Amparo Aragó Tur, lletrada de l'Administració de justícia del Jutjat de Primera Instància número 1 de Sueca, faig saber que en aquest jutjat, amb el número de judici verbal número 371/2016, es troba dictada la resolució que copiada en allò necessari diu així:  
  
«Sentència número 102/2018  
Jutgessa que la dicta: Clara España Arbona  
Lloc: Sueca  
Data: 7 de setembre de 2018  
Part demandant: Comercial Granell, SL.  
Procurador: Juan Vicente Alberola Beltrán  
Part demandada: Maserga, SL.  
Dispositiva  
Estime la demanda instada pel procurador Juan Vicente Alberola Beltrán en nom i representació de Comercial Granell SL i en conseqüència condemne Maserga, SL, a pagar a la part actora la suma de 2.136,38 euros, així com al pagament dels interessos legals i de les costes processals.  
Notifiqueu aquesta resolució a les parts i feu-los saber que en contra no es pot interposar cap recurs.  
Expediu testimoniatge literal d'aquesta sentència que quedarà en aquestes actuacions, amb inclusió de l'original en el llibre de sentències.  
Així, aquesta és la meua sentència, que pronuncie, mane i firme.»  
  
Cosa que es publica per mitjà d'aquest edicte, que s'inserirà en el Diari Oficial de la Generalitat Valenciana, perquè servisca de notificació de forma deguda al demandat i actualment en parador ignorat.  
  
Sueca, 7 de novembre de 2018.- La lletrada de l'Administració de justícia: Empara Aragó Tur.
Diari Oficial de la Generalitat Valenciana


Sumari del DOGV 8327, del 28-06-2018 (2018/6109)

Notificació de la sentència dictada en el judici verbal número 63/2016.
-----------------------------------------------------------------------

### Dades del document

Número de DOGV
:   8327

Data del DOGV
:   28-06-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/6109


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 63/2016. [2018/6109]  
Procediment: Terceria de millor dret número 63/2016.  
Demandant: comunitat de propietaris Residencial Aqua I i Aqua II.  
  
Procurador: Manuel Martínez Rico.  
Demandat: Rahim Shaker Doodran i Caixabank Societat Anònima.  
  
Procurador: Vicente Miralles Morera.  
Amparo Marco Martínez-Arenas, lletrada de l'Administració de justícia del Jutjat de Primera Instància número 3 de Torrevieja (Alacant), faig saber, que en el procés de terceria millor dret número 63/2016, s'ha dictat amb data 31 de març de 2017, sentència, la part dispositiva de la qual conté literalment:  
  
«Dispositiva  
Estime íntegrament la demanda de terceria de millor dret interposada pel procurador senyor Martínez Rico en nom i representació de comunitat de propietaris d'Aqua I i Aqua II contra Caixabank, SA, i Rahim Shaker Doodran, i declare la preferència del crèdit que ostenta la part demandant per import de 2.174,14 - (dos mil cent setanta-quatre euros amb catorze cèntims), el qual haurà de ser satisfet amb preferència al crèdit hipotecari que ostenta Caixabank, SA, i que haurà de continuar amb la tramitació del procediment d'execució en la forma prevista en els articles 614 i següents de la Llei d'enjudiciament civil.  
  
Condemne el demandat Rahim Shaker Doodran al pagament a costes processals meritades en aquest procediment.  
Notifiqueu a les parts i feu-los saber que aquesta sentència no és ferma i en contra pot interposar-se recurs d'apel·lació en el termini de 20 dies en la forma prevista en els articles 455 i següents de la Llei d'enjudiciament civil.  
Així, aquesta és la meua sentència que ordene, mane i firme. La jutgessa del Jutjat de Primera Instància número 3 de Torrevieja i el seu partit judicial: Rosa Barea Moncholí, »  
  
La publicació ha sigut sol·licitada per la comunitat de propietaris Residencial Aqua I i Aqua II i s'ha acordat la publicació a càrrec seu .  
  
Torrevieja, 6 de juny de 2018.- La lletrada de l'Administració de justícia: Amparo Marco Martínez-Arenas.
Diari Oficial de la Generalitat Valenciana


Sumari del DOGV 8344, del 23-07-2018 (2018/7212)

RESOLUCIÓ 1442/IX, de 18 de juliol de 2018, del Ple de les Corts, sobre la validació del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018.
------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2018/07/18/(1)/dof/vci/html**

### Dades del document

Número de DOGV
:   8344

Data del DOGV
:   23-07-2018

Secció del DOGV
:   I. DISPOSICIONS GENERALS

Número del document
:   2018/7212


Data del document
:   18-07-2018

Organisme emissor
:   Corts Valencianes

Tipus de document
:   Resolució

Anàlisi jurídica

 Descriptors 

:   * legislació

RESOLUCIÓ 1442/IX, de 18 de juliol de 2018, del Ple de les Corts, sobre la validació del Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018. [2018/7212]  
El Ple de les Corts, en la reunió realitzada el dia 18 de juliol de 2018, una vegada debatut, d'acord amb l'article 137 de l'RC, el Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018, ha adoptat la resolució següent, que, d'acord amb l'article 137.3.5è de l'RC, també ha de ser publicada en el Diari Oficial de la Generalitat Valenciana.  
  
Resolució  
  
El Ple de les Corts, d'acord amb el que estableixen els articles 44.4 de l'Estatut d'Autonomia de la Comunitat Valenciana, 18.d i 58 de la Llei 5/1983, de 30 de desembre, del Consell, i l'article 137 de l'RC, ha acordat validar el Decret llei 3/2018, de 13 de juliol, del Consell, pel qual es modifica la Llei 22/2017, de 29 de desembre, de pressupostos de la Generalitat per a l'exercici 2018.  
  
Palau de les Corts, València, 18 de juliol de 2018.- El president: Enric Morera i Català. El secretari primer: Emilio Argüeso Torres.


Còpia Permalink ELI
Diari Oficial de la Generalitat Valenciana


Sumari del DOGV 8383, del 14-09-2018 (2018/8424)

RESOLUCIÓ de 5 de setembre de 2018, del director general de Reformes Democràtiques i Accés a la Justícia, per la qual es fa públic el llistat provisional de persones aspirants admeses a les proves d'aptitud per a l'obtenció del títol de gestor administratiu.
------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8383

Data del DOGV
:   14-09-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/8424


Data del document
:   05-09-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * examen

RESOLUCIÓ de 5 de setembre de 2018, del director general de Reformes Democràtiques i Accés a la Justícia, per la qual es fa públic el llistat provisional de persones aspirants admeses a les proves d'aptitud per a l'obtenció del títol de gestor administratiu. [2018/8424]  
De conformitat amb la base sisena.1 de l'Ordre 11/2018, de 31 de maig, de la Conselleria de Justícia, Administració Pública, Reformes Democràtiques i Llibertats Públiques, per la qual s'aproven les bases i es convoquen les proves d'aptitud per a l'obtenció del títol de gestor administratiu (DOGV 8310, 05.06.2018), per la presidència del Consell dels Col·legis Oficials de Gestors Administratius de la Comunitat Valenciana, s'ha resolt aprovar el llistat provisional d'aspirants admesos a la celebració de les proves, que figura en l'annex I.  
  
Els aspirants no admesos disposaran d'un termini de quinze dies hàbils, comptats a partir de l'endemà de la publicació de la llista provisional en el Diari Oficial de la Generalitat Valenciana, per a esmenar l'omissió o defecte que haguera motivat la inadmissió, així com per a interposar, en cas d'haver sigut exclosos, reclamació davant del Consell de Col·legis Oficials de Gestors Administratius de la Comunitat Valenciana.  
  
València, 5 de setembre de 2018.- El director general de Reformes Democràtiques i Accés a la Justícia: José García Añón.
Diari Oficial de la Generalitat Valenciana


Sumari del DOGV 8222, del 29-01-2018 (2018/194)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de residència i centre de dia de discapacitats existent al terme municipal de Villar del Arzobispo. Expedient 2017/0118.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8222

Data del DOGV
:   29-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/194


Data del document
:   20-12-2017

Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Descriptors 

:   * Conselleria d'Habitatge, Obres Públiques i Vertebració del Territori
    * Villar del Arzobispo
    * pla d'urbanisme

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a l'ampliació de residència i centre de dia de discapacitats existent al terme municipal de Villar del Arzobispo. Expedient 2017/0118. [2018/194]  
Admesa a tràmit la sol·licitud de declaració d'interés comunitari promoguda per la Coordinadora de Disminuidos Físicos y Psíquicos de Villar y Comarca per a una atribució d'ús i aprofitament en sòl no urbanitzable, relativa a l'ampliació de residència i centre de dia de discapacitats existent (expedient 2017/0118), al terme municipal de Villar del Arzobispo, ubicada en el polígon 2, parcel·les 478, 477, 455, 479, 451 i 483, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils comptats a partir de l'endemà de la publicació del present anunci en el Diari Oficial de la Generalitat Valenciana, durant el qual les persones interessades poden consultar l'expedient (projecte de declaració d'interés comunitari i estudi d'integració paisatgística) i formular per escrit les observacions que estimen pertinents, en les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP del carrer Gregorio Gea, núm. 27, de València, en horari d'exposició al públic de 09.00 a 14.30 hores.  
  
  
València, 20 de desembre de 2017.- El cap del Servei Territorial d'Urbanisme: Emilio Argente Hernández.